SET ปิดบวก 4 จุด หลังรัฐประกาศรับนทท.เข้าภูเก็ตไม่กักตัว ลุ้นสัปดาห์หน้าทะลุ 1,580 จุด
SET ปิดบวก 4 จุด หลังรัฐประกาศรับนทท.เข้าภูเก็ตไม่กักตัว ลุ้นสัปดาห์หน้าทะลุ 1,580 จุด โดยดัชนีปิดตลาดวันนี้ ที่ระดับ 1,574.86 จุด เพิ่มขึ้น 3.82 จุด หรือ 0.24% มูลค่าการซื้อขาย 7.45 หมื่นล้านบาท
26 มี.ค. 2564

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,574.86 จุด เพิ่มขึ้น 3.82 จุด หรือ 0.24% มูลค่าการซื้อขาย 7.45 หมื่นล้านบาท
10 หุ้นดันดัชนีวันนี้

ด้านนายวีรวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยวันนี้เคลื่อนไหว sideway ระหว่างวันบวกขึ้นได้ แต่ยังไม่ผ่าน 1,580-1,585 จุด และเริ่มย่อตัวลงบ้าง เนื่องจากตลาดบ้านเรา Valuation ค่อนข้างแพงเมื่อเทียบกับภูมิภาคเดียวกัน ทำให้ภาพตลาดโดยรวมวันนี้ยังมี upside จำกัด เพราะยังไม่มีปัจจัยบวกใหม่เข้ามา นอกจากนี้ จากเงินดอลลาร์สหรัฐแข็งค่าขึ้นก็ทำให้เม็ดเงินไหลออกจากกลุ่มประเทศ Emerging Market
อย่างไรก็ดี ตลาดปรับตัวขึ้นได้ต่อในช่วงบ่าย โดยหุ้นที่เกี่ยวกับการท่องเที่ยวและสายการบินปรับตัวขึ้นขานรับมาตรการรัฐเปิดให้นักท่องเที่ยวต่างชาติเข้าภูเก็ตได้โดยไม่ต้องกักตัวเริ่มวันที่ 1 ก.ค.64
สำหรับแนวโน้มตลาดในสัปดาห์หน้าคาดว่ายังแกว่งตัวในกรอบ ให้กรอบแนวรับไว้ที่ 1,560 -1,555 จุด แนวต้านที่ 1,585 จุด มีโอกาสทะลุระดับ 1,585 จุดได้แต่คงไม่สูงไปกว่า 1,600 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
ACE    มูลค่าการซื้อขาย   2,642.89 ล้านบาท  ปิดที่   4.08 บาท เพิ่มขึ้น  0.34 บาท
OR     มูลค่าการซื้อขาย   2,440.50 ล้านบาท  ปิดที่  32.75 บาท เพิ่มขึ้น  0.75 บาท
BANPU  มูลค่าการซื้อขาย   1,654.39 ล้านบาท  ปิดที่  12.40 บาท เพิ่มขึ้น  0.30 บาท
AOT    มูลค่าการซื้อขาย   1,365.10 ล้านบาท  ปิดที่  67.75 บาท เพิ่มขึ้น  0.75 บาท
HANA   มูลค่าการซื้อขาย   1,348.44 ล้านบาท  ปิดที่  56.25 บาท ลดลง   1.00 บาท
 
ตลาดหุ้นเอเชีย

 
 